**ZNANJE**

Ocjena se stječe usmenom i/ili pismenom provjerom.

**Odličan (5)**

* samostalno objašnjava ključne pojmove, detaljno ih prikazuje
* navodi primjere, izvodi zaključke
* može gradivo samostalno prezentirati, pojasniti, analizirati i izvesti zaključak

**Vrlo dobar (4)**

* gotovo u potpunosti objašnjava ključne pojmove
* uz mali poticaj, primjenjuje naučeno gradivo u zadanim situacijama
* samostalno navodi primjere, uz malu pomoć izvodi zaključke
* primjenjuje stečeno znanje uz pogreške koje samostalno ispravlja
* pokazuje nesigurnost prilikom pojašnjenja, prepoznavanja i aktualiziranja gradiva

**Dobar (3)**

* uz pomoć nabraja ključne pojmove i površno ih objašnjava
* nesigurno izlaže nastavno gradivo
* primjere navodi uz pomoć
* razlikuje osnovne pojmove ali ih teže povezuje
* sadržaj iznosi na razini prisjećanja

**Dovoljan (2)**

* uz veliku pomoć prepoznaje osnovne pojmove, ali ih teže definira
* prisjeća se sadržaja na razini tko, kada gdje, ali teže poreda
* zna ponoviti trenutno usvojen sadržaj, ali ga poslije ne prepoznaje
* djelomično nabraja osnovne pojmove bez razumijevanja

**Nedovoljan (1)**

* ni uz pomoć ne prepoznaje osnovne pojmove
* prisutne velike poteškoće kod uočavanja, nabrajanja, povezivanja i primjenjivanja nastavnih sadržaja
* nije u mogućnost imenovati većinu sadržaja
* nije uočljiva aktivnost za usvajanjem minimalnog znanja

**ZALAGANJE**

Elementi ocjenjivanja:

1. uključivanje učenika/učenica u nastavni proces (motiviranost, aktivnost, marljivost u izvršavanju zadataka, nošenje pribora)
2. domaće zadaće
3. otvorenost za rad u skupini, paru

**Odličan (5)**

* aktivno sudjeluje u izvođenju nastavnog procesa
* samostalno i redovito radi
* odgovorno se odnosi prema radu
* trudi se postići što bolje rezultate
* aktivno sudjeluje u radu skupine, para

**Vrlo dobar (4)**

* izvršava zadatke, ali je potrebno više sistematičnosti i kontinuiranosti u radu
* nastoji surađivati ali je nesiguran u iznošenju razmišljanja i stavova
* redovito piše domaće zadaće
* povremeno se samostalno javlja za zadatak (npr. PPT, sastavak…)

**Dobar (3)**

* učenika je potrebno dodatno poticati na rad
* pokazuje manje truda kod zahtjevnijih zadataka
* neredovito piše domaće zadaće/nosi pribor
* u grupnom radu ili u paru pokazuje slabiji interes

**Dovoljan (2)**

* sklonost izbjegavanju obaveza
* radi samo uz poticaj
* povremeno sudjeluje u pojedinačnim i skupnim zadacima
* treba stalni poticaj kako bi prihvatio/prihvatila radne obveze

**Nedovoljan (1)**

* izbjegava radne obveze i ravnodušan/ravnodušna je prema posljedicama
* ne piše domaće zadaće, ne nosi pribor
* odbija uključivanje u nastavni proces
* ne ulaže trud unatoč mogućosti za poboljšanje

**STVARALAČKO** **IZRAŽAVANJE**

Elementi ocjenjivanja:

* likovni, usmeni, glazbeni i pisani izričaj učenika
* prepričavanje
* scenski izričaj
* multimedijalni izričaj (plakati, prezentacije…)

**Odličan (5)**

* učenik/učenica se samostalno i kreativno izražava na zadanu temu
* samostalno i kreativno primjenjuje stečeno znanje kroz elemente SI koji mogu poslužiti kao ogledni primjerci za druge učenike
* u interpretaciji nastavnih sadržaja dolazi do izražaja kreativnost, inovativnost i motiviranost

**Vrlo dobar (4)**

* solidno se koristi elementima SI
* samostalno i kreativno se ponaša u radu i interpretaciji nastavnih sadržaja uz povremenu nesigurnost i potrebu za manjim poticanjem; ponekad je prisutna brzopletost pa je potrebno usmjeravati Učenika/učenicu
* učenik/učenica su samokritični, samostalno ispravljaju eventualne pogreške

**Dobar (3)**

* učenik/učenica su površni i nesigurni u izričaju i interpretaciji nastavnih sadržaja kroz elemente SI, te rade po sjećanju
* sudjeluje u SI uz više poticaja
* u usmenom izražavanju je vrlo nesiguran/nesigurna

**Dovoljan (2)**

* površno i uz puno poticaja pristupa radnim zadacima i donosi slabe rezultate
* nesigurno, nepotpuno i uz puno poticaja iznosi svoja zapažanja koja odstupaju od središnje teme
* potrebna je stalna pomoć i poticaj da kroz elemente SI prepozna i izrazi osnove vjeronaučnog sadržaja

**Nedovoljan (1)**

* odbija pomoć i svaki poticaj na rad
* ne pokazuje interes i ne ulaže nikakav trud u bilo koji oblik SI
* nakon pružene šanse za popravak, ne ulaže trud, nezainteresiran je i ne ostvaruje nikakve rezultate po elementima SI

**Kultura međusobnog komuniciranja**

Elementi vrednovanja:

* odnos prema kršćanskim vrednotama
* odnos prema bližnjima
* odnos prema predmetu

**Odličan (5)**

* uvijek se izražava s poštovanjem prema religioznom i svetom
* u komunikaciji je otvoren prema kršćanskim vrednotama
* uzornim ponašanjem pozitivno djeluje na ostale učenike
* izvrsno surađuje s ostalim učenicima i učiteljima

**Vrlo dobar (4)**

* redovito se izražava s poštovanjem prema religioznom i svetom
* ponekad ne primjenjuje kršćanske vrednote u komunikaciji
* ponekad ga treba potaknuti na suradnju i pozitivan odnos prema drugima
* ponekad ne uvažava stavove drugih učenika

**Dobar (3)**

* površno se odnosi prema religioznom i svetom
* povremeno iskazuje poštovanje prema bližnjima
* povremeno ostvaruje suradnju s drugima
* komunikacija s bližnjima nije u skladu s kršćanskim vrednotama

**Dovoljan (2)**

* često iskazuje nepoštovanje prema religioznom i svetom
* vrlo rijetko ostvaruje suradnju s drugim učenicima
* često ga treba poticati na razvijanje pozitivne verbalne komunikacije
* često ometa rad i nepristojan je
* rijetko pokazuje poštovanje i rijetko primjenjuje kršćanska načela odnosa s drugima

**Nedovoljan (1)**

* uvijek ne poštuje religiozno i sveto
* koristi rječnik koji nije u duhu kršćanske kulture
* ne ostvaruje nikakvu suradnju s drugim učenicima i učiteljima
* vrlo često je nepristojan
* negativno djeluje na druge učenike
* bez imalo poštovanja odnosi se prema drugima

**Proces zaključivanja ocjene iz vjeronauka**

**Elementi vrednovanja** koji tvore zaključnu ocjenu: znanje, stvaralačko izražavanje, zalaganje, kultura međusobnog komuniciranja.

**Zaključna ocjena** utvrđuje se na temelju:

1. prosjeka svih ocjena tijekom školske godine
2. opisnih ocjena

Kao pomagalo služe ocjene i bilješke koje ukazuju na napredak ili nazadovanje učenika tijekom školske godine.